Subject: Butlletí XATIC
From: "infoxatic" <[email-masked]>
Date: Thu, 25 Sep 2008 16:16:30 +0200

Si no visualitza bé aquest correu faci click aquí <http://www.xatic.cat/butlleti/index.php>  	
  <http://www.xatic.cat/butlleti/images/espai.gif> 	
 	
 <http://www.xatic.cat> 	

Setembre 2008	 
Butlletí electrònic sobre Turisme Industrial | Butlletí 3

www.xatic.cat <http://www.xatic.cat/index.php?la=CAT> 	
Notícies	
  <http://www.xatic.cat/butlleti/images/espai.gif> 	

Presència  <http://www.xatic.cat/inici/comunicacio/13.php?id_pagina=13&id_noticia=32> de la XATIC a un congrés de Polònia 

  <http://www.xatic.cat/butlleti/images/espai.gif> 	  <http://www.xatic.cat/recursos/Agenda/fotografies/zabrze modificat.jpg> 	
 	 Portada congrés Zabrze	

El passat 4 de setembre el Gerent del Pla de Dinamització del Producte Turístic Industrial i de la Innovació Tecnològica va assistir, a la 5ª. International Conference, Industrial heritage for sustainable Development of Tourisme realitzada a la ciutat polonesa de Zabrze, on va ser convidat a presentar una ponència per parlar del model de promoció i de gestió del turisme industrial que representa la XATIC i del Pla de Dinamització que la nostra xarxa està desenvolupant. 

El congrés estava organitzat per l'Ajuntament de Zabrze, l'OMT (Organització Mundial del Turisme) i l'Escola d'Econòmiques de Katowice, amb el suport del Ministeri de Turisme de Polònia, la Delegació d'UNESCO a Polònia i d'altres institucions i patrocinadors. 

Al costat de la ponència de la XATIC, que va desvetllar molt d'interès, es van presentar altres ponències de turisme industrial de Polònia, França, Bèlgica i Alemanya. 

En el marc d'aquest congrés va ser signat un document, per part de l'ajuntament de Zabrze, el govern autònom de Silèsia, el de Polònia i l'OMT, pel qual es crearà el Centre Internacional d'Investigació i Documentació del Patrimoni Industrial per al Turisme en aquella ciutat polonesa, coneguda com "la ciutat del turisme industrial", la qual compta amb grans atractius d'aquest turisme en l'àmbit del patrimoni miner. L'alcaldessa de Zabrze, Sra. Malgorzata Manka-Szulik, va expressar personalment el seu interès en establir contactes entre la XATIC i aquest futur centre. 

Aquesta presentació de la XATIC a Polònia, se suma a les altres ja fetes durant la visita a Terrassa de l'Agència de Desenvolvimento Regional de Entre Douro e Vouga (Portugal), en el marc del curs Dinamizaçao do Turismo Cultural no EDV e Gestao de Projectos de Desenvolvimento Local e Regional; al Congreso de Turismo Industrial de Sagunto; a les Jornadas de Turismo de Debabarrena d' Eibar; a la V Trobada d'entitats i associacions culturals de les comarques de la Diòcesi de Tortosa (Terres de l'Ebre, Priorat, Franja, Maestrat i Ports); al Campus Universitari de la Mediterrània de Vilanova i la Geltrú i en el Postgrau de Turisme Cultural que organitza la Universitat de Barcelona. 

Primer  <http://www.xatic.cat/inici/comunicacio/13.php?id_pagina=13&id_noticia=34> aniversari de la web www.xatic.cat 

  <http://www.xatic.cat/butlleti/images/espai.gif> 	  <http://www.xatic.cat/recursos/fotografies/Noticies/graficNoticiaG.gif> 	
 	 Gràfic evolució visites a la web de la XATIC	

El passat 7 de setembre la nostra web va fer un any!! Durant aquests temps la Web ha incorporat novetats i s'ha anat actualitzant diàriament amb els actes i notícies de turisme industrial de la nostra xarxa. 

A mesura que s'ha anat donant a conèixer la XATIC i la pròpia web, l'accés de visitants a aquesta ha anat en augment de forma clara. Si durant el 2007 teníem una mitja diària de 680 accessos, amb una mitjana de 180 pàgines visitades diàries. Al primer quatrimestre (del 1 de gener al 30 d'abril) del 2008 els accessos augmentaren a 1.082, accedint a una mitjana diària de 240 pàgines. I finalment durant el segon quatrimestre de l'any ( de l'1 de maig al 31 d'agost) hem tingut una mitjana de 1.200 accessos diaris amb una mitjana de 270 pàgines visitades. 

Això fa que la web es consolidi com l'eina principal de difusió i divulgació de la XATIC i de la seva oferta de turisme industrial. 

Amb aquestes engrescadores xifres, us volem donar les gràcies a tots aquells que heu fet possible arribar-hi i us convidem a seguir-la visitant i donar-la a conèixer, per tal que totes les nostres propostes de turisme industrial arribin al màxim de públic. 

www.xatic.cat 

Els  <http://www.xatic.cat/inici/comunicacio/13.php?id_pagina=13&id_noticia=35> municipis de la XATIC participen en les Jornades Europees de Patrimoni 

  <http://www.xatic.cat/butlleti/images/espai.gif> 	  <http://www.xatic.cat/recursos/fotografies/Noticies/JEP.jpg> 	
 	 Imatge de les Jornades Europees de Patrimoni	

Les Jornades Europees de Patrimoni (JEP) se celebraran a tot Catalunya el cap de setmana del 27 - 28 de setembre. Aquesta iniciativa europea, nascuda el 1991, prové del Consell d'Europa i és co-organitzada pel Departament de Cultura i Mitjans de Comunicació de la Generalitat de Catalunya, l'Associació Catalana de Municipis i Comarques i la Federació de Municipis de Catalunya. 

El tema en comú d'aquest any és el "Patrimoni i els joves" i les activitats que s'organitzen són múltiples i variades. Entre elles, algunes dels municipis que formen part de la XATIC. Aquests organitzen propostes molt diverses i per tots els públics: jornades de portes obertes, visites guiades, tallers, xerrades... 

Us invitem a participar-hi! Trobareu tota la informació dels nostres municipis i recursos participants a l'agenda de www.xatic.cat

Diversos  <http://www.xatic.cat/inici/comunicacio/13.php?id_pagina=13&id_noticia=36> premis SICTED per a associats de la XATIC 

  <http://www.xatic.cat/butlleti/images/espai.gif> 	  <http://www.xatic.cat/recursos/fotografies/Noticies/Premiats SICTED 2008.jpg> 	
 	 Premiats SICTED 2008	

Els premis SICTED (Sistema Integral de Qualitat Turística en Destinació), són un reconeixement a aquells establiments que han implantat aquest sistema de gestió turística, consistent en la gestió coordinada d'una destinació turística, aplicant paràmetres de qualitat i implicant-hi agents locals que, tot i no ser estrictament turístics, tenen molt a veure en la millora de la qualitat turística oferta. El sistema està promogut per la Secretaría General de Turismo del Ministerio de Industria, Turismo y Comercio i la Federación Española de Municipios y Provincias. La Cambra de Comerç, Indústria i Navegació de Barcelona i la Diputació de Barcelona col·laboren en la implantació del SICTED a la província de Barcelona, atorgant aquests premis a les destinacions que en són mereixedores. 

Entre els premiats, que es van donar a conèixer el passat 18 de setembre, hi ha el Museu Asland de Castellar de N'Hug i el Museu de les Mines de Cercs, així com les oficines de Turisme dels municipis de la XATIC, Cercs, Vilanova i la Geltrú i Castellar de N'hug. Al costat de diversos establiments ubicats en poblacions associades a la XATIC.

A tots ells, felicitats per aquest premi de qualitat turística !

Notícies municipis	
  <http://www.xatic.cat/butlleti/images/espai.gif> 	
  <http://www.xatic.cat/butlleti/images/espai.gif> 	
  <http://www.xatic.cat/butlleti/images/espai.gif> 	

El  <http://www.xatic.cat/inici/comunicacio/13.php?id_pagina=13&id_noticia=37> Museu de la Tècnica de Manresa inaugura una exposició permanent dedicada a la cinteria 	

  <http://www.xatic.cat/recursos/fotografies/Noticies/MTM.jpg> 	
Part de la nova sala del museu. Foto. Marc Sixto	

El passat 9 de setembre Manresa inaugurà la segona fase d'obertura del Museu de la Tècnica de Manresa. Així es culmina un museu iniciat fa 16 anys, i es finalitza la remodelació total de l'equipament i de les seves exposicions permanents. Aquestes estan dedicades a La Cinteria (indústria capdavantera a la ciutat durant els inicis de la industrialització) i al canal d'aigua de La Sèquia, de construcció medieval i actualment encara en ús per subministrar l'aigua a la ciutat. Dos eixos temàtics per explicar el creixement de la ciutat industrial. 
Des del Pla de Dinamització del Producte Turístic Industrial i de la Innovació Tecnològica de Catalunya s'han finançat part dels nous continguts museogràfics i l'audiovisual de la cinteria.

Per a més informació: [email-masked]

 	 El  <http://www.xatic.cat/inici/comunicacio/13.php?id_pagina=13&id_noticia=38> projecte de "La Tèrmica, Centre d'Interpretació del Passat Industrial" avança	

  <http://www.xatic.cat/recursos/fotografies/Noticies/Roca Umbert 2.jpg> 	
Interior de la Tèrmica 	

Des de la XATIC i dins de les actuacions previstes al Pla de Dinamització del Producte Turístic Industrial i de la Innovació Tecnològica de Catalunya s'ha adjudicat la redacció del projecte arquitectònic bàsic i executiu de La Tèrmica de l'antiga fàbrica Roca Umbert de Granollers. L'encàrrec ha estat adjudicat a l'arquitecte Antoni Vilanova i Omedas, professional que compta amb un ampli curriculum com especialista en intervencions similars en patrimoni industrial. 
Aquest és un pas més després del projecte museogràfic "La Tèrmica, Centre d'Interpretació del Passat Industrial", desenvolupat per Cromàtica, que guiarà la intervenció arquitectònica en funció dels continguts. Museografia audiovisual i recursos innovadors donen a conéixer la producció del vapor i la importància de produir energia pròpia durant la dictadura. 

 	

	
  <http://www.xatic.cat/butlleti/images/espai.gif> 	

  <http://www.xatic.cat/butlleti/images/logos_1.gif> 
  <http://www.xatic.cat/butlleti/images/espai.gif> 	  <http://www.xatic.cat/butlleti/images/logo_d.gif> 
  <http://www.xatic.cat/butlleti/images/espai.gif> 	
  <http://www.inter-metall.es/images/espai.gif> 	

Avís legal

D'acord amb la Llei orgànica 15/1999, de 13 de desembre, de protecció de dades de caràcter personal, i de la Llei 34/2002, d'11 de juliol, de serveis de la societat de la informació i de comerç electrònic,la Xarxa de Turisme Industrial de Catalunya garanteix la confidencialitat i la seguretat en el tractament de les dades de caràcter personal (nom, cognom i adreça de correu electrònic), necessàries per poder formalitzar i enviar el butlletí de la XATIC

Podeu exercir els drets d'accés, rectificació, cancel·lació i oposició mitjançant un correu electrònic a la bústia [email-masked] o per mitjà d'un escrit adreçat a:Xarxa de Turisme Industrial de Catalunya
Masia Freixa. Plaça Freixa i Argemí, s/n -08224- Terrassa (Barcelona) 

  <http://www.xatic.cat/butlleti/images/espai.gif>